《酬魏炎秀才》
宋代·郭祥正

碧云暮合庐山头，夜蛩声撼乡园愁。忽然一见旧游客，贳酒不惜千金裘。

高谈稍听吐胸臆，歘如野烧光难收。虎豹哀嗥走不彻，猎网四面谁能搜。

嗟予慄慄畏事者，兀坐视予劳双眸。主人欣欢亟扫室，雁榻旋列横霜秋。

两溪倒碧泻明月，松窗左右风飗飗。长篇赠我不可和，和声酸涩令人羞。

作者简介：郭祥正（1035～1113）北宋诗人。字功父，一作功甫，自号谢公山人、醉引居士、净空居士、漳南浪士等。当涂（今属安徽）人。皇祐五年进士，历官秘书阁校理、太子中舍、汀州通判、朝请大夫等，虽仕于朝，不营一金，所到之处，多有政声。一生写诗1400余首，著有《青山集》30卷。他的诗风纵横奔放，酷似李白。